
ДО

ОБЩИНСКИ СЪВЕТ

ГР. БУРГАС

Д О К Л А Д Н А    З А П И С К А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

Относно: Изменение и допълнение на Решение по т.19 от дневния ред на проведеното на 30.08.2016 г. заседание (Протокол № 16) на Общински съвет- Бургас, относно даване на съгласие за извеждане от експлоатация на язовир- публична общинска собственост, изграден в поземлен имот с идентификатор 32367.26.85 по КККР на с. Извор, община Бургас. 

УВАЖАЕМИ ОБЩИНСКИ СЪВЕТНИЦИ,

С Решение по т.19 от дневния ред на проведеното на 30.08.2016 г. заседание (Протокол № 16), Общински съвет-Бургас е дал съгласие за извеждане от експлоатация на язовир- публична общинска собственост, изграден в поземлен имот с идентификатор 32367.26.85 по КККР на с. Извор, община Бургас, съответстващ на имот №000350 в местност „Камен дол“(старо наименование „Кайлъ дере“) по Картата на възстановената собственост на землище с. Извор, до възстановяване на технологичната и конструктивната му сигурност.

 С Решение по т.2, Общински съвет-Бургас е упълномощил Кмета на Община Бургас да предприеме всички законови действия, свързани с извеждане от експлоатация на цитираният язовир.
Решението на Общински съвет- Бургас е взето въз основа на изготвен от лицензиран хидроинженер доклад за оценка на работата и ефективността на язовирната стена и съоръженията към нея, в съответствие с изискванията на нормативната уредба.

При съвместяване на цифровите модели на Картата на възстановената собственост на землище с. Извор и ортофотокартата, предоставени на Община Бургас от Министерство на земеделието и храните се установи, че въздушния откос на язовирната стена на язовира се намира извън обхвата на поземлен имот №000350 по КВС на землище с.Извор. Същият попада в поземлен имот №000348, с площ 4311 кв. метра, с начин на трайно ползване „насип, насипище“, идентичен с поземлен имот с идентификатор 32367.27.89 по КК на с. Извор, с площ 4311 кв. метра, за който е съставен акт №8627/30.01.2017г. за публична общинска собственост.
Във връзка с установената фактическа обстановка, е изготвено допълнение към Доклада за оценка на работата и ефективността на язовирната стена и съоръженията към нея. Съгласно допълнението, Доклада за комплексна оценка на работата и ефективността на язовирна стена и прилежащите и съоръжения има действие и за поземлен имот с идентификатор № 32367.27.89 по КККР на с. Извор Община Бургас.
Това налага частично изменение и допълнение на Решението на Общински съвет-Бургас, взето по т.19 от дневния ред на проведеното на 30.08.2016 г. заседание (Протокол №16). 

Предвид изложеното и на основание правомощията ми по чл. 60, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид изготвено допълнение към доклад за оценка на работата и ефективността на язовирната стена и съоръженията към нея, на основание чл.8, ал.1 от Закона за общинската собственост, чл.21, ал.1, т.8 от ЗМСМА, чл.139, ал.1 от Наредба за условията и реда за осъществяване на техническата и безопасна експлоатация на язовирните стени и съоръженията към тях, както и на контрол на техническото им състояние, предлагам Общински съвет- Бургас да вземе следното
Р  Е  Ш  Е  Н  И  Е:

Изменя и допълва Решение на Общински съвет-Бургас, взето по т.19 от дневния ред на проведеното на 30.08.2016 г. заседание (Протокол №16), в частта на т.1, както следва:

Текстът на т. 1 се изменя по следния начин: „Дава съгласие за извеждане от експлоатация на язовир, изграден в следните поземлени имоти:

· Поземлен имот с идентификатор 32367.26.85 по КККР на с. Извор, с площ 96656 кв. метра, с начин на трайно ползване „Язовир“, при съседи: имоти с идентификатори 32367.26.90, 32367.26.89, 32367.29.86, 32367.29.74, 32367.27.79, 32367.26.83, 32367.26.82, съответстващ на имот №000350 в местност „Камен дол“(старо наименование „Кайлъ дере“) по Картата на възстановената собственост на землище с. Извор, 
· Поземлен имот с идентификатор 32367.27.89 по КККР на с. Извор, с площ 4311 кв. метра, с начин на трайно ползване „насип, насипище“, при съседи: имоти с идентификатори 32367.27.90, 32367.27.82, 32367.27.88, 32367.27.57, 32367.27.79, съответстващ на имот №000348 в местност „Камен дол“(старо наименование „Кайлъ дере“) по Картата на възстановената собственост на землище с. Извор, 
до възстановяване на технологичната и конструктивната му сигурност.


В останалата си част, взетото решение остава непроменено.

Приложения:скица- 1 бр., сечения КВС и цифрова ортофотокарта- 1бр. Допълнение към Доклад за комплексна оценка на работата и ефективността на язовирна стена и прилежащите и съоръжения.
ДИМИТЪР НИКОЛОВ

Кмет на Община Бургас

Божидар Кънчев

Секретар на Община Бургас

Златина Георгиева

Директор на Дирекция ПНО

Живко Димитров

Директор на дирекция УОС

